ms en ms en id ms id ms id ms ms id id ms id en id id es ms ms id ms ms id id ms en
Tiada lagi VIP yang kebal di sisi undang-undang
August 26, 2022 8:22 am
Mengambil kira tugas mencabar yang digalas pihak kehakiman sepanjang mengendali kes berprofil tinggi itu, rakyat tidak boleh mensia-siakan usaha kepada permulaan bersejarah ini.
Pengerusi AMANAH Terengganu, Raja Kamarul Bahrin Shah menitipkan coretan agar kes penghukuman Najib Razak tidak hanya dijadikan sebagai contoh tunggal semata-mata tanpa meneruskan usaha membersihkan negara dari segala rasuah dan penyelewengan.
“Kita telah bermula di peringkat tertinggi yang paling sukar dan ianya perlu diteruskan di setiap lapisan.
“Rakyat pada tahun 2018 pernah menjatuhkan kerajaan korup yang memerintah selama 60 tahun, dan kini pula seorang bekas ketua kerajaan telah dihukum oleh Ketua Hakim dan sistem kehakimam kita .
“Tiada siapa yang kebal di mata tuhan dan di sisi undang-undang dunia ini.
“Tiada apa yang mustahil jika kita benar-benar cintakan negara kita dan berusaha ke arah membersihkan negara Malaysia supaya dikembalikan integriti dan jadikan Malaysia negara yang bermaruah,” katanya dalam satu kenyataan hari ini.
Raja Kamarul melihat, Malaysia sudah terlalu lama terkenal sebagai negara banyak penjenayah dalam kalangan golongan VIP yang berkuasa tanpa dihukum.
Justeru katanya, keputusan Mahkamah Persekutuan yang mengekalkan sabitan bersalah kepada bekas perdana menteri itu membuka satu era baru dalam sejarah Malaysia di mana tiada pihak dikecualikan dari tindakan undang-undang walau betapa berpengaruh dirinya.
“Satu keazaman politik mesti hadir untuk meneruskan usaha mulia ini. Bina semula Malaysia dari keruntuhan integriti yang telah memusnahkan imej negara begitu lama.
“Jika tidak, keputusan bersejarah memenjarakan seorang bekas perdana menteri negara menjadi sia-sia sahaja,” ujarnya lagi.
Tambang Haji dijangka naik lagi
Dakwa kerajaan pimpinan Ismail Sabri gagal, Muhyiddin buka ‘pekong’ sendiri
Hotel bajet tawar pelacur warga asing diserbu, 10 dicekup
Kemalangan babit 5 kenderaan, penghantar makanan maut dirempuh SUV
Salahuddin Ayub dilantik pengerusi PH Johor
Terpekik terlolong dalam kilang, wanita buat ‘marketing sampah’ dikecam
Majlis perkahwinan : Nik Abduh akui terima bantuan MPKB, PDRM dan JKR
{VIDEO} “Padahal salah customer…” Suara ketar tahan sebak, rider sedih kena ugut buang kerja
Belum dapat ilham bubar Parlimen – PM
Pelajar Malaysia ditahan di Mesir berjaya dibebaskan
© 2020 puteradaily.com. All rights reserved.